**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: KF**  **NADLEŽNO TIJELO: MMPI**

**PRIORITETNA OS: Prioritetna os 7 – Povezanost i mobilnost ROK ZA PODNOŠENJE PP: 12.10.2017. godine.**

**SPECIFIČNI CILJ: 7ii2 – Povećanje broja putnika u javnom prijevozu ROK ZA ODGOVOR NA PITANJE (UzP): 7 kalendarskih dana**

**NAZIV POZIVA: Poziv za sufinanciranje izrade regionalnih prometnih masterplanova**

**REFERENTNI BROJ POZIVA: KK.07.4.2.04**

**TIP NATJEČAJA:** Ograničeni

**MODALITET:** Trajni

|  |  |  |
| --- | --- | --- |
|  | **VERZIJA:**  | **2** |
|  | **OBJAVA SVIH PITANJA/ODGOVORA IZ VERZIJE 2:** |  |
| **RB** | **DATUM ZAPRIMANJA PITANJA: 20.07.2017.** | **DATUM ODGOVORA NA PITANJE: 21.07.2017.** |
|  | Treba li Izjavu (Obrazac 2) potpisati i partner na projektu? Uvidom u Obrazac 2 iz Poziva, a vezano uz Izjavu partnera uočili smo da bi u Izjavi partnera na svim mjestima u Obrascu 2 gdje se navodi prijavitelj - bilo potrebno navesti Partner, za potrebe Izjave partnera.Također, smatramo da se zadani Obrazac 2 odnosi samo na Prijavitelja u dijelu prve točke i nije kao obrazac zbog tog dijela prilagođen Izjavi partnera. Predlažemo da se prva točka iz Izjave izbriše ako ju potpisuje partner. | Spomenutu Izjavu (obrazac 2) obavezno potpisuju i projektni partneri, obzirom da kriteriji za isključenje prijavitelja (navedeni pod točkom 2.3. Uputa za prijavitelje) vrijede i za partnere, a provjeravaju se upravo tom Izjavom. Sadržaj Izjave je zadan i kao takav se ne može mijenjati, osim što se u slučaju kada Izjavu potpisuje partner riječ *prijavitelj* može zamijeniti sa *partner*. Sve ostalo mora ostati nepromijenjeno. Vezano uz prvu točku Izjave koja se odnosi na PDV, ona je nužna zbog svrstavanja PDV-a u prihvatljive ili neprihvatljive troškove. Prema Pravilniku o prihvatljivosti izdataka (NN, br. 143/2014) PDV je neprihvatljiv izdatak, izuzev PDV-a za koji korisnik nema pravo ostvariti odbitak. Nadalje, sukladno točki 3.1 Uputa za prijavitelje, izdatak ne mora nastati isključivo kod korisnika (prijavitelja), nego može nastati i kod partnera i biti plaćen od strane partnera. Zbog toga se prva točka ne može izbaciti iz Izjave koju potpisuje partner, kako bi se mogla utvrditi prihvatljivost PDV-a i kod partnera. To se dodatno potvrđuje izjavom prijavitelja/partnera o njegovom statusu u sustavu PDV-a. |
|  | Molimo za uputu trebaju li Partneri priložiti kakav drugi dokument prilagođen njihovoj ulozi u projektu (i ako da, koji)? | Partneri ne moraju priložiti neki drugi dokument prilagođen njihovoj ulozi u projektu. Uloga partnera u projektu mora biti definirana Sporazumom o partnerstvu, ili drugim jednako vrijednim sporazumom ili ugovorom, koji je dio obavezne dokumentacije. |